Kapitola  05 – Kancelária Ústavného súdu Slovenskej republiky		

	

	Číslo: k Spr 218/2010

N Á V R H

Z Á V E R E Č N É H O   Ú Č T U

Z A   R O K   2009

PREDKLADÁ

     JUDr. Viera Kanáriková
vedúca Kancelárie Ústavného súdu
            Slovenskej republiky  

OBSAH

1. Správa k návrhu záverečného účtu

2. Tabuľková časť

3. Príloha  

Košice marec 2010

	                Štruktúra 
záverečného účtu kapitoly Kancelária Ústavného súdu Slovenskej republiky za rok 2009

1. Správa o hospodárení
2. Tabuľková časť
3. Príloha 

1. Správa o hospodárení

    1.1 Súhrnná charakteristika a hospodárenie v roku 2009

   1.1.1 Charakteristika činnosti kapitoly  
1.1.2  Zhodnotenie plnenia záväzných ukazovateľov rozpočtu
1.1.3  Rozpočtové opatrenia

    1.2 Príjmy 
     
1.2.1	Príjmy  kapitoly podľa ekonomickej klasifikácie
1.2.2	Prostriedky prijaté z rozpočtu Európskej únie a iné prostriedky zo zahraničia poskytnuté Slovenskej republike na základe medzinárodných zmlúv uzavretých medzi Slovenskou republikou a inými štátmi

    1.3 Výdavky

1.3.1	Výdavky kapitoly podľa ekonomickej klasifikácie
1.3.2	Výdavky kapitoly podľa funkčnej klasifikácie
1.3.3	Vyhodnotenie plnenia programovej štruktúry kapitoly
1.3.4	Výdavky  kapitoly 

1.4 Výsledok rozpočtového hospodárenia kapitoly

1.5 Finančné operácie

       1.5.1 Príjmové finančné operácie
       1.5.2 Výdavkové finančné operácie

1.6 Zhodnotenie zamestnanosti

1.7 Zhodnotenie výsledkov kontrol

1.8 Zhodnotenie majetkovej pozície kapitoly

1.9 Majetkové účasti štátu v obchodných spoločnostiach

1.10 Príspevkové organizácie v pôsobnosti kapitoly

2. Tabuľková časť záverečného účtu

Tabuľka č. 1	Celkový prehľad príjmov a výdavkov za rok  2009
Tabuľka č. 2	Výdavky podľa ekonomickej a funkčnej klasifikácie za rok 2009
Tabuľka č. 3  Finančné operácie  kapitoly za rok 2009
Tabuľka č. 4  Záväzné ukazovatele kapitoly za rok 2009
Tabuľka č. 5                                 -
Tabuľka č. 6                                 -
Tabuľka č. 7	 Agregovaná súvaha za  rok 2009
Tabuľka č. 8  Agregovaný výkaz ziskov a strát za rok 2009

3. Príloha záverečného účtu

1. Správa o hospodárení

1.1 Súhrnná charakteristika a hospodárenie v roku 2009
	
1.1.1 Charakteristika činnosti kapitoly

Ústavný súd Slovenskej republiky (ďalej aj „ústavný súd“) ako nezávislý súdny  orgán ochrany ústavnosti vykonáva svoju činnosť v  zmysle zákona Národnej rady Slovenskej republiky č. 38/1993 Z. z. o organizácii Ústavného súdu Slovenskej republiky, o konaní pred ním a o postavení jeho sudcov v znení neskorších predpisov (ďalej len „zákon o ústavnom súde“). Kapitolou štátneho rozpočtu je Kancelária Ústavného súdu Slovenskej republiky (ďalej len „Kancelária“), ktorá je právnickou osobou a plní úlohy spojené s organizačným, personálnym, ekonomickým, administratívnym a technickým zabezpečením činnosti ústavného súdu.    

1.1.2	Zhodnotenie plnenia záväzných ukazovateľov rozpočtu

	Rozpočet kapitoly Kancelária (ďalej len „kapitola“) na rok 2009 bol schválený zákonom Národnej rady Slovenskej republiky č. 596/2008 Z. z. o štátnom rozpočte na rok 2009 v znení zákona č. 448/2009 Z. z. (ďalej len „zákon o štátnom rozpočte na rok 2009“) v oblasti príjmov v sume 19 916 €, v oblasti výdavkov celkom v sume               5 668 660 €, v oblasti bežných výdavkov v sume 3 127 665 €,  z toho mzdy, platy, služobné príjmy a ostatné osobné vyrovnania v sume 1 776 704 €, a v oblasti kapitálových výdavkov v sume  2 540 995 €.  

Záväzné ukazovatele rozpočtu určené kapitole rozpisom záväzných ukazovateľov ustanovených zákonom o štátnom rozpočte na rok 2009 v oblasti výdavkov bolo dodržané, avšak v oblasti príjmov bolo plnenie na 97,71 %.

1.1.3	Rozpočtové opatrenia

V priebehu roka 2009 bolo vykonaných 5 rozpočtových opatrení, na základe ktorých bol  rozpočet  celkom upravený  na 4 438 452 €, z toho v oblasti bežných výdavkov na 3 392 472 €, z toho mzdy, platy, služobné príjmy a ostatné osobné vyrovnania na 1 845 711 €, a v oblasti kapitálových výdavkov na 1 045 980 €. Rozpočet príjmov nebol upravovaný.

Prehľad rozpočtových opatrení v roku 2009 

Rozpočtové opatrenie č. 1 – povolené prekročenie a viazanie rozpočtových prostriedkov o 167 700 €. Viazaním v oblasti rozpočtu kapitálových výdavkov a povoleným prekročením limitu bežných výdavkov  sa zabezpečili finančné prostriedky na krytie výdavkov súvisiacich s výmenou starých drevených okien za nové v administratívnej budove č. 1, vybavením sekretariátov sudcov, dovybavením kancelárií sudcov novým nábytkom a zádržným pri oprave strechy a fasády na administratívnej budove č. 1, ktoré sme povinní vyplatiť v súlade so zmluvou              č. 14/2008/02  v zmysle článku 5 bodu 5. 13 do 12 mesiacov po prevzatí diela objednávateľom. 

Rozpočtové   opatrenie      č.   2  –    povolené    prekročenie   limitu  výdavkov  
o 69 007 €. Rozpočtovým opatrením sa v súlade so zákonom Národnej rady Slovenskej republiky č. 120/1993 Z. z. o platových pomeroch niektorých ústavných činiteľov Slovenskej republiky v znení neskorších predpisov zabezpečili  finančné prostriedky na zvýšenie platov a paušálnych náhrad sudcov ústavného súdu. Zvýšenie platov vyplynulo z dosiahnutej priemernej nominálnej mesačnej mzdy zamestnanca v hospodárstve Slovenskej republiky za rok 2008 zverejnenej Štatistickým úradom Slovenskej republiky. 

            Rozpočtové opatrenie č. 3 – povolené prekročenie  a viazanie limitu výdavkov kapitoly o 54 500 €. Povoleným prekročením limitu bežných výdavkov a viazaním v oblasti rozpočtu kapitálových výdavkov  bez prekročenia limitu celkových výdavkov sa zabezpečili finančné prostriedky na krytie zvýšených výdavkov na dodávky elektrickej energie, vody, plynu a telekomunikačné služby,        podporu prechodu na nový produkt  (účtovný softvér),  revízie prevádzkových strojov a zariadení a na právne služby. 
    
  Rozpočtové opatrenie č. 4 –  povolené prekročenie a viazanie rozpočtových prostriedkov o 26 400 €. Viazaním v oblasti rozpočtu bežných  výdavkov a povoleným prekročením limitu kapitálových výdavkov  sa zabezpečili finančné prostriedky na obstaranie servera, počítačov, farebnej tlačiarne, prevodníkov FC/TP a kompaktných terminálov s dotykovou obrazovkou pre elektronickú evidenciu dochádzky.
           
            Rozpočtové opatrenie  č. 5 – viazanie limitu výdavkov o  1 299 215 € v zmysle § 8 ods. 6 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov (ďalej len „zákon č. 523/2004 Z. z.“), ktoré budú v nasledujúcom rozpočtovom roku prednostne dočerpané a použité na zádržné v sume   16 000 €    vyplývajúce                z   článku  5 bodu 5.13 Zmluvy o dielo č. 6/2009/02 z  12. júna 2009 na uskutočnenie stavebných prác a súvisiacich dodávok „Stavebné úpravy administratívnej budovy č. 2 na ubytovací objekt  a v sume 1 283 215 €,   na prípravnú a projektovú dokumentáciu na rekonštrukciu budovy č. 4 a prístavbu pojednávacej siene, na stavebné úpravy (rekonštrukciu) dosiaľ nerekonštruovaného objektu  v havarijnom stave a vybudovanie prístavby pojednávacej siene vrátane technického a stavebného dozoru.  

         

1.2 Príjmy

Na rok 2009 bol schválený rozpočet príjmov v sume 19 916 €, ktorý v priebehu roka nebol upravovaný. Skutočne dosiahnuté príjmy boli v sume 19 460,37 €, čo predstavuje 97,71  % schváleného  rozpočtu.  

Dosiahnuté príjmy celkom pozostávajú z nájomného za byty a bytové zariadenie sudcov v ubytovacom objekte na Tichej ulici 19, 21 v Košiciach, z nedoplatkov za služby a energie, ktorých poskytovanie je spojené s  nájmom bytov za rok 2008, za zberné suroviny, z náhrad z poistného plnenia,  dobropisov a  uznanej reklamácie poštových služieb.

Z určených príjmov pre rok 2009 v sume 19 916 € predstavujú pravidelné príjmy (tzv. isté a zmluvne dohodnuté) sumu 8 295,85 €, t. j. príjmy z nájomného za ubytovanie sudcov  a zamestnancov v bytovom objekte na Tichej ulici 19, 21 v Košiciach. 

         Príjmy v sume 11 164,52 € (19 460,37 € - 8 295,85 € = 11 164,52 €) tzv. ostatné príjmy, sú príjmy náhodné a predpoklad ich vývoja plnenia možno iba odhadnúť, teda pre Kanceláriu predstavujú vysokú mieru rizika. Uvedenú mieru rizika možno regulovať a odhadnúť jej vývoj v čase stabilného hospodárskeho rozvoja ekonomiky štátu. Keďže rok  2009  sa vyvíjal v nestabilnom hospodárskom a ekonomickom prostredí  v dôsledku krízy  ovplyvnilo to aj napĺňanie ostatných príjmov Kancelárie. 

V priebehu roku 2009 sa tieto ostatné príjmy v sume 11 164,52 € napĺňali takto:
1.	  príjmy z nedoplatkov za služby a energie, ktorých poskytovanie je spojené s nájmom bytov v ubytovacom objekte na Tichej ulici 19, 21 v Košiciach,  a zo zberných surovín v sume 901,51 €;
2.	príjmy z náhrad poistného plnenia v sume 5 179,40 €;
3.	príjem z dobropisov  v sume 5 071,61 €;
4.	príjmy z uznanej reklamácie poštových služieb v sume 12 €.
  
  Nenaplnené príjmy k 31. 12. 2009 predstavujú sumu 455,63 € (výpočet 19 916 € - 8 295,85 € - 901,51 € -5 179,40 € - 5 071,61€ - 12,- € = 455,63 €).

        K 31. 12. 2009 sme očakávali príjmy v súvislosti s riešením 3 škodových prípadov. 
        Ku koncu rozpočtového roka ostali otvorené a nedoriešené 2 prípady a jeden bol uzatvorený škodovou komisiou 10. 12. 2009. Objem neuzatvorených škodových prípadov  bol škodovou komisiou vyčíslený predbežne v celkovej sume 3 740,06 €. Z uzatvoreného škodového prípadu v sume 170 € v roku 2009 nedošlo k plneniu príjmov z dôvodu povolenia splátkového kalendára od 11. 12. 2009, kde boli dohodnuté pravidelné mesačné splátky v sume 10 € a prvá zrážka z platu za mesiac december bola realizovaná v januári 2010.   
        Na konci rozpočtového roka Kancelária očakávala refundáciu výdavkov v súvislosti s realizáciou zahraničnej služobnej cesty v celkovej sume 679,72 €.
        
        Z už uvedeného vyplýva, že očakávané  príjmy k 31. 12. 2009 boli v celkovej sume 4 589,78 € (3 740,06 € + 170 € + 679,72 € = 4 589,78 €).         
        
        Ak  by boli naplnené očakávané príjmy v celkovej sume 4 589,78 €, Kancelária by prekročila plnenie záväzného ukazovateľa v kategórii príjmov v sume 4 134,15 € (4 589,78 - 455,63 € = 4 134,15 €).

1.2.1 Príjmy podľa ekonomickej klasifikácie

    Podľa jednotlivých položiek ekonomickej klasifikácie boli príjmy dosiahnuté                          
    takto: 

Hlavná kategória 200 Nedaňové príjmy			           19 460,37 € 
v tom:

•	Kategória 210 Príjmy z podnikania a vlastníctva majetku		  8 295,85 €
v tom:

Položka  212 Príjmy z vlastníctva					             8 295,85 €  
	z toho:
	212003 z prenajatých bytov			                                   6 805,35 €
	212004 z prenajatého bytového zariadenia			             1 490,50 € 
	
•	Kategória 220 Administratívne poplatky 
           a iné poplatky a platby	                                                                       901,51 €	v tom:
		  
Položka  223 Poplatky a platby z nepriemyselného  a náhodného predaja a služieb		                                                            901,51€
	z toho:
223001 príjem za zberné suroviny a z nedoplatkov z vyúčtovania 
		   v bytovom objekte za rok 2008		                                      901,51 €

•	Kategória 290 Iné nedaňové príjmy				           10 263,01 €
	
            v tom:
	Položka 292 Ostatné príjmy						10 263,01 €
	
           z toho:
	292006  z náhrad z poistného plnenia	                                              5 179,40 €	292012  z dobropisov		                                                         5 071,61 €	292027 z predpísaných škôd                                                                       12,00 €

1.2.2	Prostriedky prijaté z rozpočtu EÚ
 
                      Nevyskytuje sa.

1.3 Výdavky

Čerpanie výdavkov v roku 2009 bolo v sume 4 438 412,31 €, čo predstavuje   99,99  %  upraveného rozpočtu v sume 4 438 452 €. 

1.3.1 Výdavky podľa ekonomickej klasifikácie

          Hlavná kategória 600 Bežné výdavky
	
Čerpanie v sume 3 392 449,33 € predstavuje 99,99 % upraveného rozpočtu v sume 3 392 472 €.

•	Kategória 610 Mzdy, platy, služobné príjmy a ostatné osobné vyrovnania

Čerpanie v sume 1 845 710,08 € zahrňuje výdavky na platy, funkčné príplatky a ostatné osobné vyrovnania sudcov ústavného súdu, paušálne náhrady vedúcej  Kancelárie, mzdy a príplatky štátnych a ostatných zamestnancov Kancelárie. Čerpanie predstavuje  99,99  %  upraveného rozpočtu v sume  1 845 711 €.	

Ostatné osobné vyrovnania boli čerpané v sume 505 214,40 €, t. j. 99,99 %  upraveného rozpočtu  v sume 505 215 €. 

•	Kategória 620 Poistné a príspevok do poisťovní 

Čerpanie v sume 436 164,73 € predstavuje 99,99 %  upraveného rozpočtu  v sume  436 168 €.

•	Kategória 630 Tovary a služby
 
Čerpanie v sume 1 015 576,35 € predstavuje  99,99 % upraveného rozpočtu  v sume 1 015 594 €. 

Čerpanie podľa jednotlivých položiek:

Položka 631 Cestovné náhrady
Čerpanie v sume 33 582,58 € predstavuje výdavky na tuzemské služobné a pracovné cesty v sume 4 741,21 € a výdavky na zahraničné služobné a pracovné cesty v sume  28 841,37 €.

Položka 632 Energie, voda a komunikácie
Čerpanie v sume 131 024,39 € pozostáva z výdavkov na dodávky elektrickej energie a plynu v sume 80 948,83 €, na vodné a stočné 6 030,28 €, poštové a telekomunikačné služby 37 639,08 €  a na komunikačnú infraštruktúru 6 406,20 €.

Položka 633 Materiál
Čerpanie v sume 174 749,26 € pozostáva z  výdavkov  na interiérové vybavenie 
84 935,56 €, výpočtovú techniku 1 477,76 €,  telekomunikačnú  techniku  3 833,54 €,  prevádzkové stroje, prístroje a zariadenia (kancelárske stroje, elektrospotrebiče, náradie, ručné hasiace prístroje) a špeciálne stroje 10 489,27 €,  všeobecný materiál (kancelárske potreby,  papier, čistiace  a  hygienické potreby, tlačivá, štátne symboly) a špeciálny materiál 36 155,46 €,  knihy, časopisy, noviny 19 203,29 €,  pracovné odevy, obuv a pracovné pomôcky 992,08 €, softvér a licencie 3 599,37 €,  palivá ako zdroj energie 22,70 €,  reprezentačné vrátane vecných darov a  kvetov pri tuzemských a zahraničných delegáciách  14 040,23 €. 

Položka 634 Dopravné
Čerpanie v sume 104 869,91 € pozostáva z výdavkov na palivo, mazivo, oleje a špeciálne kvapaliny 48 418,82 €, servis, údržbu, opravy a výdavky s tým spojené    34 397,29 €, na zmluvné a havarijné poistenie 21 473,91 €, poplatok za používanie frekvenčného pásma tzv. LOJACK  130,38 €, na karty, známky, poplatky a pracovné odevy pre vodičov 449,51 €.

Položka 635 Rutinná a štandardná údržba
Čerpanie v sume 174 566,91 € pozostáva z výdavkov na údržbu interiérového vybavenia  2 832,88 €,   výpočtovej   techniky 4 924,30 €,   telekomunikačnej techniky 304,38 €, prevádzkových strojov, prístrojov a zariadení, techniky a náradia (kancelárskych strojov, elektrospotrebičov, kotolní a kotlov) 13 653,60 €, na údržbu ostatných špeciálnych prístrojov 2 125,72 €, administratívnych budov 105 557,77 € zahŕňajúc zádržné pri oprave fasády a strechy na administratívnej budove č. 1, ktoré sme povinní vyplatiť v súlade so zmluvou č. 14/2008/02  v zmysle článku 5 bodu       5.13 do 12 mesiacov po prevzatí diela objednávateľom, a na údržbárske práce v administratívnych budovách v areáli ústavného súdu, na podporu softvérov                 45 168,26 €.
 
Položka 636 Nájomné za nájom
           Čerpanie v sume 5 170,98 € zahŕňa  nájomné za salónik,  poštový priečinok a umelecké diela.

Položka 637 Služby
Čerpanie v sume 391 612,32 € pozostáva z výdavkov na školenia, konferencie, kurzy    8 832,09 €,    za   externé spracovanie   súťažných  podkladov na verejné obstarávanie 3 088,05 €, inzerciu 2 802,55 €, všeobecné služby (tlačiarenské služby, rozmnožovacie a viazacie práce, uloženie a likvidáciu odpadu, upratovanie, pranie, monitoring, externé vyučovanie, revízie a kontroly zariadení, nahrávanie pojednávaní, remeselnícke služby,  sťahovanie a    manipulačné   práce,  renovácia  pások  a  tonerov,  presádzanie  a výsadba  rastlín) 82 630,75 €, špeciálne služby, t. j. činnosť externých súdnych poradcov, trovy konania a za služby elektronickej podateľne       133 331,58 €,  preventívne rehabilitácie sudcov  10 803,21 €, štúdie a posudky            1 784,22 €, poplatky banke, manipulačné poplatky  a odvod za neplnenie povinného podielu zamestnávania občanov so zdravotným postihnutím 2 896,81 €,  stravovanie 36 891,30 €, poistenie hnuteľného a nehnuteľného majetku 11 610,59 €, prídel do sociálneho fondu 15 966,46 €, vyrovnanie kurzových  rozdielov  51,84 €, odmeny zamestnancom mimopracovného pomeru 45 624,70 €, z toho odmeny pre externých súdnych poradcov v sume 41 789,86 €, daň z nehnuteľností, miestne poplatky za komunálne odpady  a koncesionárske poplatky 11 786,86 €, reprezentačné pozostávajúce z výdavkov  na ubytovanie, stravovanie, tlmočenie a kultúrny program pre zahraničné a tuzemské oficiálne návštevy 23 511,31 €. 

•	Kategória 640 Bežné transfery

Čerpanie v sume 94 998,17 €  predstavuje 99,99 % upraveného rozpočtu           v sume 94 999,00 €.

Čerpanie v sume 94 998,17 € pozostáva z výdavkov na odchodné zamestnancom 3 586 €, nemocenské dávky 1 229,77 €  a  na výplaty príplatkov k dôchodku za výkon funkcie sudcu ústavného súdu v zmysle zákona o ústavnom súde 90 182,40 €.     

Hlavná kategória 700 Kapitálové výdavky

Čerpanie v sume 1 045 962,98 € predstavuje 99,99 % upraveného rozpočtu v sume 1 045 980 €. 

•	Kategória 710 Obstarávanie kapitálových aktív

	Čerpanie v sume 1 045 962,98 € pozostáva z výdavkov na obstaranie nového ekonomického softvéru 3 650,92 €, výpočtovej techniky 48 342,12 €, na aktualizáciu bezpečnostnej dokumentácie na základe vydaného certifikátu k notebooku  1 185,03 €, dvoch osobných motorových vozidiel 134 774 €, na projektovú dokumentáciu a autorský dozor súvisiace s rekonštrukciou  administratívnej budovy č. 2 na ubytovací objekt v sume 45 111,39 €, na vypracovanie štúdie na prístavbu pojednávacej siene pri budove č. 4 a  archeologické práce na nádvorí ústavného súdu 19 211,41 €,  inžiniersku činnosť a geodetické porealizačné zameranie vodovodnej prípojky              1 260,96 €, rekonštrukciu administratívnej budovy č. 2  759 181,45 €,                   výkopové práce súvisiace s archeologickým prieskumom realizovaným na nádvorí ústavného súdu 6 992,08 €, technické zhodnotenie administratívnej budovy č. 3 v sume 1 042,99 €, vybudovanie  vodovodnej prípojky  17 244,13 € a vybavenie reprezentačných priestorov predsedníčky ústavného súdu umeleckými dielami             7 966,50 €.  
     
	Kancelária v roku 2009 čerpala finančné prostriedky na zahraničné služobné a pracovné cesty v sume 28 841,37 €.
	
Ústavný súd Slovenskej republiky spolupracuje s väčšinou európskych ústavných a najvyšších súdov. V spolupráci s veľvyslanectvami Slovenskej republiky v jednotlivých krajinách pokračuje v rozširovaní a rozvíjaní dvojstranných a viacstranných kontaktov nielen s  inými ústavnými, ale aj s podobnými inštitúciami aj v ostatnom svete. Prevažná väčšina pracovných stretnutí v zahraničí, ako aj pracovných návštev na ústavnom súde bola venovaná otázkam vzťahu národného súdnictva k súdnictvu ostatných krajín EÚ a okolitého sveta. 

	Prvýkrát v histórii ústavnej spravodlivosti sa v juhoafrickom Kapskom Meste konala Svetová Konferencia o ústavnom súdnictve, ktorá mala za úlohu zjednotiť súdy všetkých regionálnych a lingvisticky podobných skupín ústavných súdov sveta, a tak napomôcť rozvoju globálnych princípov v oblasti ľudských práv v prospech ľudí celého sveta.  V dňoch 21. - 26. januára 2009 sa konferencie zúčastnila  predsedníčka ústavného súdu JUDr. Ivetta Macejková  a  riaditeľka kancelárie predsedníčky       ústavného súdu Mgr. Ľubica Mackovičová.

Koncom januára 2009 sa už tradične predsedníčka JUDr. Ivetta Macejková zúčastnila otvorenia nového súdneho roka na Európskom súde pre ľudské práva v Štrasburgu. 

          Nezanedbateľným prínosom pre budovanie spolupráce, výmeny skúseností a vytvárania nových kontaktov je  členstvo predsedníčky ústavného súdu JUDr. Ivetty  Macejkovej v Benátskej komisii pre demokraciu prostredníctvom práva (tzv. Benátska komisia). Okrem pravidelných zasadnutí (v roku 2009 to bolo dvakrát na 78. a  81. zasadnutí) je pozývaná na väčšinu medzinárodných podujatí ako predstaviteľka ústavného  súdu a  zároveň ako zástupkyňa Slovenskej republiky v tejto inštitúcii.  

          Vzhľadom na predchádzajúce kontakty a na základe pozvania predsedu prof. Holzingera navštívila dňa 26. marca 2009 delegácia ústavného súdu vedená  predsedníčkou JUDr. Ivettou Macejkovou Ústavný súd Rakúska vo Viedni. V obojstrannej spolupráci chcú pokračovať aj recipročnou návštevou, ktorá by sa mala uskutočniť v roku 2011 v Košiciach.

Naše pozvanie na oficiálnu návštevu prijali Ústavný súd Maďarska a Ústavný súd Srbska a ich delegácie sme privítali v apríli 2009.

Monseho právnické dni v Olomouci, ktoré sú v medzinárodnom meradle veľmi uznávanou vedeckou konferenciou, aktívne svojím príspevkom podporili sudkyňa JUDr. Ľudmila Gajdošíková a  sudca JUDr. Ladislav Orosz.
	
Recipročnú oficiálnu návštevu Ústavného súdu Ruskej federácie na základe pozvania pána V. Zorkina, predsedu súdu, absolvovala v máji 2009 delegácia ústavného súdu, ktorú viedla predsedníčka JUDr. Ivetta Macejková. Prínos tejto návštevy spočíval vo vzájomnej diskusii problémov,  s  ktorými sa obe inštitúcie stretávajú.   
           V obojstrannej spolupráci pokračovala aj delegácia Spolkového ústavného súdu v Karlsruhe vedená jej predsedom H. J. Papierom, ktorá v dňoch 13. – 15. júla 2009 navštívila Košice – sídlo Ústavného súdu Slovenskej republiky, ako aj hlavné mesto Bratislavu a stretla sa tam aj s našimi najvyššími predstaviteľmi štátu.  

Stalo sa už tradíciou, že ústavné súdy organizujú konferencie pri príležitosti svojho založenia alebo pri príležitosti osláv prijatia ústavy. Tieto aktivity sú hodnotným prínosom pre budovanie spolupráce, výmeny skúseností a vytváranie nových kontaktov. Spomenúť možno medzinárodnú konferenciu v  Kišiňove (júl 2009).  Ústavný súd zastupovali  sudkyňa JUDr. Marianna Mochnáčová a sudca JUDr. Ľubomír Dobrík. Na oslavách k 20. výročiu založenia Ústavného súdu Maďarska (november 2009) sa zúčastnila pani predsedníčka osobne.

Nezastupiteľné miesto v  koordinácii a usmerňovaní činnosti európskych  ústavných a najvyšších súdov má Konferencia Európskych ústavných súdov, ktorej plnoprávnym členom je náš ústavný súd od roku 1997. Táto Konferencia popri budovaní a posilnení kontaktov a úspešnej spolupráce medzi  súdmi sleduje aj aktuálne problematické oblasti rozhodovacej činnosti a  úlohy ústavných a najvyšších súdov v rámci svetového súdneho systému.  Zástupcom na prípravnom stretnutí XV. Kongresu Konferencie európskych ústavných súdov, ktorý sa konal v Bukurešti v októbri 2009, bol sudca JUDr. Sergej Kohut. 

V októbri 2008 navštívila delegácia ústavného súdu aj Ústavný súd Azerbajdžanu. Týmto krokom nadviazala na prerušené kontakty, ktoré boli len symbolicky udržiavané.
 
Pracovné stretnutie so sudcami susednej Českej republiky, ktoré sa konalo v novembri v Častej - Papierničke, patrí už medzi tradičné aktivity nášho, ako aj českého ústavného súdu. Výmena skúseností je neoceniteľným prínosom pre obe naše krajiny. 
V závere môžeme konštatovať, že finančné  prostriedky investované do už uvedených medzinárodných aktivít, vedeckých seminárov, konferencií a oficiálnych návštev boli účelne plánované a efektívne vynaložené. Keďže ústavné súdy popri svojej  rozhodovacej činnosti plnia aj určitú diplomatickú misiu v rámci európskeho aj celosvetového súdnictva, patria tieto aktivity medzi mimoriadne dôležité a  prínosné. Investované finančné prostriedky sa opätovne vracajú nielen v podobe efektívnej rozhodovacej činnosti súdu, ale aj v budovaní prestížneho postavenia Slovenskej republiky.  
1.3.2 Výdavky podľa funkčnej klasifikácie

Z hľadiska funkčného triedenia všetky výdavky uvedené podľa rozpočtovej ekonomickej klasifikácie predstavujú výdavky na činnosť Kancelárie, ktoré sú podľa funkčnej klasifikácie  zaradené takto:
03. 		Verejný poriadok a bezpečnosť
03.3	Súdy
03.3.0	Súdy
03.3.0.1	Kancelária Ústavného súdu Slovenskej republiky

1.3.3  Vyhodnotenie plnenia programovej štruktúry

Vláda Slovenskej republiky uznesením č. 663/2001 z 11. júla 2001 schválila program kapitoly, ktorý bol dopracovaný v zmysle uznesenia vlády Slovenskej republiky č. 790/2001 z 30. augusta 2001. 

Výber programu vychádza z postavenia ústavného súdu. Podľa čl. 124 Ústavy Slovenskej republiky (ďalej len „ústava“) je ústavný súd nezávislým súdnym orgánom ochrany ústavnosti. Zabezpečuje ochranu ústavnosti v presne vymedzených prípadoch s osobitným zreteľom na ochranu práv a slobôd a súladnosti slovenského právneho poriadku. Zámerom a základným cieľom rozhodovania ústavného súdu je zabezpečiť účinnú vnútroštátnu ochranu práv a slobôd, ktorá už v rámci Slovenska rieši ochranu ústavnosti bez potreby rozhodovania Európskeho súdu pre ľudské práva v Štrasburgu.

Výdavky kapitoly na rok 2009 boli zapracované do jedného programu s jedným cieľom    a    príslušnými   merateľnými ukazovateľmi a schválené  uznesením vlády Slovenskej republiky č. 717 z 15. októbra 2008. 

Na realizáciu programu v roku 2009 boli čerpané finančné prostriedky v sume   4 438 412,31 €.

Programová štruktúra:

Názov programu:		Ochrana ústavnosti

Zámer:	Zabezpečenie špecifických a účinných prostriedkov na ochranu ústavnosti. 
                                            Účinný výklad a vnútroštátna ochrana ústavnosti – súlad zákonov s ústavou.

Cieľ:	Priebežne konať a rozhodovať vo všetkých veciach, ktoré budú doručené v priebehu roka  na ústavný súd.

Merateľný ukazovateľ:	1. Priemerná dĺžka konania
                                            2. Počet ukončených podaní

	V období od 1. 1. 2009 do 31. 12. 2009 bol ročný ukazovateľ „priemerná dĺžka konania“ splnený na 64,47 % a ročný ukazovateľ „počet ukončených podaní“ bol splnený na  1 623,04 %. Priemerná dĺžka konania pred ústavným súdom závisí od viacerých činiteľov, predovšetkým od  typu konania (volebné veci, konania fyzických a právnických osôb namietajúcich porušenie svojich základných práv a slobôd;  konania o súlade právnych predpisov atď.), od počtu došlých podaní, povahy príslušnej procesnej úpravy, zložitosti prerokovávaných vecí (zložitosť skutkového stavu, zložitosť právnej úpravy, počet účastníkov konania a ich súčinnosť v konaní) a v neposlednom rade aj od personálnych a materiálno-technických podmienok, v ktorých ústavný súd pôsobí.
           V roku 2009 bolo ústavným súdom vybavených 35 707 podaní, z toho 33 383 podaní od firmy Lawyer Partners, a. s., Bratislava, pri priemernej dĺžke konania 243,5 dňa. Obrovský nárast podaní a ich následné vybavenie malo výrazný vplyv na priemernú dĺžku konania, ktorá bola stanovená na 243,5 dňa, čo je v porovnaní s plánom 157 dní  plnenie na 64,47 %.
            Pre porovnanie uvádzame, že v roku 2008 bolo v skutočnosti vybavených        3 005 podaní pri priemernej dĺžke konania 151 dní. 

1.3.4 Výdavky kapitoly 
          
         Výdavky kapitoly na spoločné programy Slovenskej republiky a Európskej únie sa nevyskytli.

1.4 Výsledok rozpočtového hospodárenia kapitoly
                                                                                                                                      v €
| Schválený rozpočet | Upravený rozpočet | Skutočnosť
1 | 2 | 3 | 4
Príjmy spolu: | 19 916 | 19 916 | 19 460

z toho:
prijaté z rozpočtu EÚ

-

-

-

Výdavky spolu: | 5 668 660 | 4 438 452 | 4 438 412

z toho:
kryté prostriedkami EÚ

-

-

-

Saldo príjmov a výdavkov: | - 5 648 744 | - 4 418 536 | - 4 418 952

z toho: 
z prostriedkov EÚ

-

-

-

1.5	 Finančné operácie

1.5.1	Príjmové finančné operácie 
            
            Podľa jednotlivých položiek ekonomickej klasifikácie boli príjmy dosiahnuté takto:

Hlavná kategória 400 Príjmy z transakcií s finančnými aktívami a finančnými pasívami                                                                    185 607,46 €                    
v tom:

•	Kategória 450 Príjmy z ostatných finančných operácií               185 607,46 €

v tom:
Položka  453 Zostatok prostriedkov predchádzajúcich rokov           185 607,46 €  
	z toho:
	zostatok na depozitnom účte  				                    179 640,76 €
	zostatok na účte sociálneho fondu     	                                              5 966,70 €               

1.5.2	Výdavkové finančné operácie

 Nehodnotí sa.

1.6 Zhodnotenie zamestnanosti
	   
Uznesením vlády Slovenskej republiky č. 717 z 15. októbra 2008 schválila vláda Slovenskej republiky na rok 2009 v  prílohe č. 1 limit počtu zamestnancov 89 (13 sudcov ústavného súdu, 11 zamestnaneckých miest na výkon práce vo verejnom záujme a 65 štátno-zamestnaneckých miest). Tieto ukazovatele do konca roka 2009 neboli prekročené. 

1.7	 Zhodnotenie výsledkov kontrol

      Vykonané interné kontroly v roku 2009

V rozpočtovom roku 2009 boli vykonané tieto interné kontroly:

1.  Kontrola stavu autoprevádzky

Kontrolované obdobie: apríl 2008 – február 2009

V súlade so zameraním kontrolnej činnosti pre rok 2009 bola vykonaná kontrola plnenia opatrení prijatých na nápravu nedostatkov zistených vnútornou kontrolou a odstránenie príčin ich vzniku v oblasti autoprevádzky.
 
Zistenia:
l. Zníženie osobných príplatkov p. J. Rosembergovi a  p. J. Vitkovi s účinnosťou od    1. 7. 2008 do 31. 8. 2008  v sume 3 000 Sk (99,58 €) bolo splnené.
2. Písomné upozornenie za porušenie plnenia pracovnej povinnosti p. J. Rosembergovi a  p. J. Vitkovi bolo splnené.
3. Úloha týždenného doplňovanie PHL u všetkých služobných motorových vozidiel je plnená  priebežne, nie vždy k rovnakému dňu.
4. Úloha týždenného vyúčtovania PHL je plnená priebežne.
5. Kontrola záznamov o prevádzke služobných motorových vozidiel je nedôsledná, bez zistení stavu. 
6. Kontrola vyúčtovania PHL, vykazovanie úspor, resp. prekročenie spotreby PHL v mesačných vyúčtovaniach podľa upravenej predtlače je nedôsledná, chýbajú podpisy referenta autoprevádzky o vykonanej kontrole.
7. Prijaté opatrenie sp. zn. Spr 530/08 z 30. júla 2008 zamerané na vykonanie kontroly plnenia opatrení a  poverenie č. 1/2009 v  termíne od 16. do 30. júna 2009 boli splnené a k riešeniu škodovej komisie Kancelárie bolo predložené prekročenie stanovenej prevádzkovej normy spotreby PHL. 
        Vzájomná kontrola súhrnov spotreby spracovaných referentom hospodárskej správy pomocou počítačového programu a spotreby podľa záznamu o prevádzke motorového vozidla osobnej dopravy vykonávaná nie je.
        Správnosť a súlad vyúčtovania pohonných látok za vybrané mesiace je podpisom referenta hospodárskej správy odsúhlasená, skutočné overenie nie je vykonávané. 

2.  Kontrola pokladničnej hotovosti a cenín, pokladničnej disciplíny a dokladov

Kontrolované obdobie: január 2009 – jún 2009 

V súlade so zameraním kontrolnej činnosti pre rok 2009 bola vykonaná kontrola:
- skutočného  a účtovného stavu pokladničnej hotovosti a cenín v čase kontroly,
- dodržiavanie stanoveného pokladničného limitu, 
- správnosť vedenia pokladničnej knihy,
- kontrola evidencie cenín, 
- kontrola príjmových a výdavkových pokladničných dokladov.

Zistenia:
1. Účtovný stav pokladničnej hotovosti súhlasil so skutočným stavom finančnej    hotovosti, ktorá sa v čase kontroly nachádzala v pokladnici.
2. Denný limit zostatku peňažných prostriedkov v hotovosti určený pre Kanceláriu  výnosom Ministerstva financií Slovenskej republiky č. MF/4677/2005-EX-ŠP, ktorým sa mení a dopĺňa výnos MF SR z 10. septembra 2002 č. 12475/2002-13, ktorým sa pre klientov Štátnej pokladnice ustanovuje limit zostatku peňažných prostriedkov v hotovosti, je stanovený na 1 660,00 €. V čase vykonania kontroly neboli zistené prekročenia stanoveného denného limitu.
3. Pokladničná kniha je vedená v súlade s internými zásadami obehu účtovných dokladov. 
4. Evidencia cenín (stravné lístky) je vedená osobitne za každý mesiac.
5. Príjmové a výdavkové pokladničné doklady sú vyhotovované v súlade s internými zásadami obehu účtovných dokladov.
6. Inventarizácia pokladničnej hotovosti za kontrolované obdobie bola vykonaná        vo februári a júni 2009. 

3. Kontrola splnenia opatrení prijatých na nápravu nedostatkov zistených   kontrolou NKÚ SR č. p. 1448 z 3. marca 2008 o správnosti zostavenia návrhu záverečného účtu kapitoly Ústavný súd Slovenskej republiky

Kontrolované obdobie: rok 2007

V súlade s plánom vnútornej kontrolnej činnosti na rok 2009 a poverením č. 3/2009 bola od  29. apríla do 20. mája 2009 vykonaná kontrola splnenia opatrení prijatých na nápravu nedostatkov zistených kontrolou NKÚ SR č. p. 1448 z 3. marca 2008             o správnosti zostavenia návrhu záverečného účtu kapitoly  Ústavný súd SR.

Následnou kontrolou z NKÚ bolo zistené:
1. Financovaním technického zhodnotenia hmotného majetku neprevyšujúceho         30 000 Sk (996 €) z kapitálového rozpočtu v rozpore s rozhodnutím účtovnej jednotky došlo k nesprávnemu triedeniu výdavkov a k  porušeniu § 4 ods. 4 zákona                     č.  523/2004 Z. z. 

Opatrenie prijaté na odstránenie nedostatkov a na odstránenie príčin ich vzniku
Dôslednejšie  postupovať pri zaraďovaní majetku.
Za vybrané obdobie neboli zistené nesprávne triedené výdavky. Opatrenie je plnené.

2. Kontrolou dokladov na zaúčtovanie zahraničných služobných ciest bolo zistené, že  v niektorých prípadoch boli doložené potvrdeniami v cudzom jazyku bez doloženia prekladu textu v štátnom jazyku.

Opatrenie prijaté na odstránenie nedostatkov a na odstránenie príčin ich vzniku
Dokladovať preklad textov v štátnom jazyku k účtovným záznamom, ktoré boli vyhotovené v cudzom jazyku.
Za vybrané obdobie neboli účtovné záznamy, ktoré by vyžadovali ich preklad z cudzieho jazyka. Opatrenie je plnené.

3. Účtovaním nákupu drobného dlhodobého hmotného majetku na ťarchu nákladov v rozpore s rozhodnutím účtovnej jednotky došlo k porušeniu postupov účtovania podľa § 16 ods. 3 opatrenia Ministerstva financií Slovenskej republiky č. 24501/2003-92, ktorým sa ustanovujú podrobnosti o postupoch účtovania a rámcovej účtovej osnove pre rozpočtové  organizácie, štátne fondy, príspevkové organizácie, obce a vyššie územné celky (ďalej len „opatrenie MF SR č. MF/24501/2003-92“), a tým k porušeniu § 4 ods. 2 a § 8 ods. 1 zákona č. 431/2002 Z. z. o účtovníctve v znení neskorších predpisov (ďalej len „zákon o účtovníctve“), keď účtovníctvo kontrolovaného subjektu nebolo vedené správne.
Externá kontrola poukázala na nesúlad definície drobného dlhodobého investičného majetku uvedenej v smernici s definíciou majetku uvedenej v doplnku č. 1. Zaraďovanie majetku sa vykonávalo v zmysle smernice, avšak majetok týkajúci sa budov a stavieb sa riadil podľa doplnku č. 1 k uvedenej smernici. Tento podrobný špecifický výklad nebol uvedený v doplnku č. 1, avšak jej tvorcom bol vysvetlený a v zmysle neho bolo aj pri zaraďovaní majetku postupované. 

Opatrenie prijaté na odstránenie nedostatkov a na odstránenie príčin ich vzniku
Služobný predpis č. 93 Smernica o nakladaní s majetkom štátu v správe Kancelárie  vrátane jeho dodatku č. 1 z decembra 2008 bol zrušený a  nahradený služobným predpisom č. 26/2009 o nakladaní s majetkom štátu v správe Kancelárie.
 
4. Kontrolovaný subjekt nesplnením povinnosti účtovnej jednotky informovať v účtovnej závierke v poznámkach o zmene účtovných zásad a účtovných metód porušil § 7 ods. 3 zákona  č. 523/2004 Z. z. 

Opatrenie prijaté na odstránenie nedostatkov a na odstránenie príčin ich vzniku
Poznámky k ročnej účtovnej závierke za rok 2007 sú prepracované. Opatrenie bolo splnené.

5. Kontrolovaný subjekt duplicitnou úhradou faktúry za dodané služby v sume            2 209 Sk (73,33 €) porušil finančnú disciplínu podľa § 31 ods. 1 písm. b) zákona         č. 523/2004 Z. z. 

Opatrenie prijaté na odstránenie nedostatkov a na odstránenie príčin ich vzniku
Finančné prostriedky boli vrátené na účet Kancelárie. Za vybrané obdobie zistené duplicitné úhrady faktúr neboli. Opatrenie je plnené.

6. Vyplatenie odmien na základe dohôd o vykonaní práce nebolo doložené preukázateľnými dokladmi o vykonaných prácach, a teda účtovníctvo ústavného súdu nespĺňalo podmienku preukázateľnosti podľa § 8 ods.1 a 4 zákona o účtovníctve.

Opatrenie prijaté na odstránenie nedostatkov a na odstránenie príčin ich vzniku
K dohodám je zavedená evidencia počtu odpracovaných hodín okrem externých súdnych poradcov ústavných sudcov. Opatrenie bolo splnené.

7. Kontrolovaný subjekt v rozpore s ustanovením § 22 ods. 2 opatrenia MF SR              č. MF/24501/2003-92 odpísal uvedený dlhodobo hmotný  majetok zaradený do používania v roku 2007 vo výške odpisov, ktorá nezodpovedala jeho opotrebovaniu, čím zároveň postupoval v rozpore s ustanovením § 4 ods. 2 zákona o účtovníctve.

Opatrenie prijaté na odstránenie nedostatkov a na odstránenie príčin ich vzniku
Ústavný súd používal do júla 2007 program na dlhodobý majetok IMR a evidoval iba účtovné odpisy, ktoré boli totožné s daňovými v zmysle zákona č. 595/2003 Z. z. o dani z príjmov v znení neskorších predpisov (ďalej len „zákon o dani z príjmov“). V auguste 2007 bol uskutočnený presun z IMR na program IMA, ktorý umožňoval zaraďovanie a odpisovanie drobného dlhodobého majetku a zároveň evidoval odpisy účtovné aj daňové. 
Kontrola Najvyššieho kontrolného úradu SR v apríli 2008 vytkla rovnomerný spôsob odpisovania. V programe IMA sa vykonali úpravy odpisov a oprávok majetku, ako aj metód odpisovania majetku zaradeného od augusta 2007. Odpisy za rok 2008 boli celkovo znížené o 1 633 Sk (54,21 €) a oprávky celkom o 112 197 Sk (3 724,26 €). Opatrenie bolo splnené.

8. Kontrolovaný subjekt tým, že nevykazoval stravný lístok  v menovitej hodnote, ale v  menovitej hodnote zvýšenej o manipulačný poplatok s DPH, porušil § 25 ods. 1 písm. c) bod 1 zákona  o účtovníctve.

Opatrenie prijaté na odstránenie nedostatkov a na odstránenie príčin ich vzniku
Od 1. 1. 2008 je vykazovaná hodnota stravných lístkov na účte stravných lístkov bez manipulačného poplatku. Opatrenie bolo splnené. 

4. Kontrola splnenia opatrení prijatých na nápravu nedostatkov zistených   kontrolou NKÚ SR č. p. 1538 z 23. 2. 2009 o správnosti zostavenia návrhu záverečného účtu kapitoly Kancelária Ústavného súdu Slovenskej republiky za rok 2008.

Kontrolované obdobie: rok 2008

V súlade s plánom vnútornej kontrolnej činnosti na rok 2009 a poverením č. 4/2009 bola od 7. septembra do 21. septembra 2009 vykonaná kontrola splnenia opatrení prijatých na nápravu nedostatkov zistených kontrolou NKÚ SR č. p. 1538                     z  23. februára 2009 o správnosti zostavenia návrhu záverečného účtu kapitoly Kancelária Ústavného súdu SR za rok 2008.

Opatrenia prijaté na odstránenie nedostatkov:
1. Vykonať zmenu postupov účtovania záväzkov z pracovnoprávnych vzťahov v internom predpise s rešpektovaním obsahovej náplne účtov 331 a 379. Opraviť účtovanie záväzkov z pracovnoprávnych vzťahov za mesiace roku 2009, v ktorých bolo účtované na účte 379.
 
Zistenie kontroly:
Opatrenie splnené k stanovenému termínu  do 30. 6. 2009.

2. Dôsledne dodržiavať časové rozlíšenie nákladov a výnosov podľa § 6 ods. 1 písm. a) opatrenia Ministerstva financií č. MF/16786/2007-31 z 8. augusta 2007, ktorým sa ustanovujú podrobnosti o postupoch účtovania a rámcovej účtovej osnove pre rozpočtové  organizácie, štátne fondy, príspevkové organizácie, obce a vyššie územné celky (ďalej len „opatrenie MF SR č. MF/16786/2007-31“)  a vykonať opravu účtovania výnosov roka 2009 nesprávne účtovaných podľa dokladov OST-935/08 a OST-936/08.

Zistenie kontroly:
Opatrenie splnené k stanovenému termínu do 30. 6. 2009.
 
3.  Účtovné prípady súvisiace s účtovaním výdavkov geometrického plánu a zrušenej investície budú vysporiadané v účtovníctve podľa stanoviska Ministerstva financií SR, ktoré bolo vyžiadané listom sp. zn. Spr 292/09.

Zistenie kontroly:
Opatrenie splnené.

4. Dôsledné dodržiavanie kontroly plnenia zmluvy o zimnej údržbe a úplnosti fakturácie. Vysporiadať nad rámec zmluvy vyplatenú sumu 5 215 Sk (173,11 €) s dodávateľom prác.
Zistenie kontroly:
Opatrenie splnené k stanovenému termínu do 31. 8. 2009.

5. Dôsledne dodržiavať čl. 12 ods. 8 služobného predpisu č. 83/2006 o používaní služobných motorových vozidiel a písomne novelizovať ustanovenie služobného predpisu č. 83/2006 týkajúce sa preukazovania spotreby PHL v nadväznosti na uplatnenia ustanovenia § 19 ods. 2 písm. 1) zákona o  dani z príjmov. Nadspotrebu za rok 2008 zistenú NKÚ SR riešiť v zmysle služobného predpisu.

Zistenie kontroly:
Opatrenie splnené k stanovenému termínu do 31. 8. 2009 a nadspotreba riešená škodovou komisiou.
V období mesiacov jún až október 2009 boli v akreditovaných skúšobniach vozidiel vykonané merania spotreby dotknutých služobných motorových vozidiel.

6. Vypracovať interný postup pre objednávanie a kontrolu fakturovanej čiastky preventívnych rehabilitácií sudcov tak, aby pobyty boli objednávané len pre osobu sudcov, a nie pre sprevádzajúce osoby.

Zistenie kontroly:
Opatrenie splnené k stanovenému termínu  do 31. 8. 2009. 
Od 1. 6. 2009 je v platnosti  novelizovaný služobný predpis č. 4/2009 o zabezpečovaní preventívnych rehabilitácií sudcov ústavného súdu. 

7. Pri uzatváraní účtovných kníh zaviesť účtovanie stavu zásob pohonných látok v zmysle § 4 ods. 2 zákona  o účtovníctve  a § 36 ods. 8 písm. b) opatrenia MF SR     č. MF/16786/2007-31, dodržiavať § 8 ods. 1 zákona o účtovníctve  a písomne zmeniť služobný predpis na vykonávanie inventarizácie majetku tak, aby bola zabezpečená inventarizácia celého majetku vrátane materiálu a zásob.

Zistenie kontroly:
Opatrenie splnené v zmysle stanoviska MF SR k postupu účtovania PHL (sp. zn.      Spr 687/09).

8. Dôsledne dodržiavať § 226 ods. 2  Zákonníka práce pri uzatváraní dohôd o vykonaní práce.

Zistenie kontroly:
Opatrenie priebežne plnené. 

   9. Pri  zahraničných  služobných  cestách dôsledne dodržiavať § 19 ods. 4 zákona      č. 523/2004 Z. z. 

Zistenie kontroly:
Opatrenie priebežne plnené.

  10. Upozorniť stavebný dozor (zabezpečený dodávateľským spôsobom) na skutočnosť, že všetky zmeny pri realizácii stavebných prác oproti príslušnému projektu a ZOD je nutné riešiť formou dodatkov.

Zistenie kontroly:
Opatrenie priebežne plnené.

11. Upozorniť osobu spôsobilú  na  verejné   obstarávanie (zabezpečenú dodávateľským spôsobom) na skutočnosť, že je potrebné určovať predpokladanú hodnotu zákazky v čase začatia postupu zadávania  podprahovej zákazky.

Zistenie kontroly:
Opatrenie priebežne plnené.
 
12. Dôsledne dodržiavať opravu účtovných dokladov v súlade  § 34 ods. 1 a 2 zákona  o účtovníctve. 

Zistenie kontroly:
Opatrenie priebežne plnené.

13. Vydať dodatok k služobnému predpisu č. 69 o znížení limitov na vykonávanie prieskumu trhu pri zadávaní zákaziek s nízkou hodnotou.

Zistenie kontroly:
Od 20. 5. 2009 nadobudol platnosť novelizovaný služobný predpisu č. 3/2009 o stanovení podmienok a postupe Kancelárie pri verejnom obstarávaní. Opatrenie splnené.

14. Vykonať zmeny v aplikačnom programovom vybavení na vedenie evidencie majetku, aby výpočet odpisov a spôsob zaokrúhľovania bol v súlade so záväznými postupmi účtovania v zmysle opatrenia MF SR č. MF/16786/2007-31 a predpismi Ministerstva financií SR súvisiacimi so zavedením meny € v Slovenskej republike.

Zistenie kontroly:
Odpisové sadzby sa môžu meniť iba k 1. 1. účtovného roka. Prepočet ročných odpisov bude k 1. 1.2010. Opatrenie bude splnené.  

15. Dokumentáciu z vykonaných vnútorných kontrol spracovávať v súlade s § 22, § 21 a  § 17 písm. h) a  k) zákona č. 502/2001 Z. z. o finančnej kontrole a vnútornom audite a o zmene a doplnení niektorých zákonov v znení neskorších predpisov (ďalej len „zákon č. 502/2001 Z. z.“). 

Zistenie kontroly:
Opatrenie priebežne plnené.

5. Kontrola dodržiavania ustanovení zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) a  dodržiavanie interného služobného predpisu č. 3 z mája 2009, ktorým boli stanovené  podmienky a postupy Kancelárie Ústavného súdu Slovenskej republiky pri verejnom obstarávaní

Kontrolované obdobie: január – december 2009

V súlade s plánom vnútornej kontrolnej činnosti na rok 2009 a poverením č. 5/2009 bola v  decemberi 2009 vykonaná kontrola stavu dodržiavania postupov verejného obstarávania.

1. Kúpna zmluva  č. 260109/1-RLC na dodávku 45 kusov počítačov. 
Zákazka na dodanie tovaru bola zrealizovaná v súlade čl. 3 Služobného predpisu         č. 3/2009 o stanovení podmienok a postupe Kancelárie Ústavného súdu SR pri verejnom obstarávaní.
´
Zistenie kontroly:
Porušenia ustanovení zákona o verejnom obstarávaní zistené neboli. 

2. Kúpna zmluva na dodávku a inštaláciu technického vybavenia - servera ako súčasť informačného systému Kancelárie.
Zákazka na  dodanie tovaru bola zrealizovaná v súlade čl. 3 služobného predpisu        č. 3/2009 o stanovení podmienok a postupe Kancelárie  pri verejnom obstarávaní.

Zistenie kontroly:
Porušenia ustanovení zákona o verejnom obstarávaní zistené neboli. 

Poznámka

        Rozhodnutím č. MF/018526/2005-941 je udelená  výnimka  podľa § 26 ods. 1 zákona č. 502/2001 Z. z. v znení zákona č. 618/2004 Z. z., ktorým sa mení a dopĺňa zákon č. 502/2001 Z. z., z povinnosti zabezpečiť vykonávanie vnútorného auditu v Kancelárií  vlastným zamestnancom.

            Vykonané externé kontroly v roku 2009

Kontrolované obdobie: rok 2008

V rozpočtovom roku 2009 bola vykonaná externá  kontrola NKÚ SR k správnosti zostavenia návrhu záverečného účtu kapitoly Kancelária.

Kontrolné zistenia:
l. Kontrolovaný subjekt v súvahe  k 31. 12. 2008 neevidoval na účte 331 – Zamestnanci žiadne záväzky vyplývajúce z pracovnoprávnych vzťahov voči zamestnancom. Dôvodom  neevidovania bolo preúčtovanie záväzkov voči zamestnancom na tomto účte k uvedenému dátumu, po zaúčtovaní záväzkov voči Sociálnej poisťovni, príslušným zdravotným poisťovniam, preddavku na daň z príjmov, prípadne ďalších iných zrážok v prospech účtu 379 – Iné záväzky.

Opatrenie prijaté na odstránenie nedostatkov a na odstránenie príčin ich vzniku
Vykonať zmenu postupov účtovania záväzkov z pracovnoprávnych vzťahov v internom predpise s rešpektovaním obsahovej náplne účtov 331 a 379. Opraviť účtovanie záväzkov z pracovnoprávnych  vzťahov za mesiace roku 2009, v ktorých bolo účtované na účte 379.
Termín: do 30. 6. 2009
    
2. Účtovaním o výnosoch  týkajúcich sa roka 2009 do obdobia roka 2008 kontrolovaný subjekt nezabezpečil časové rozlíšenie nákladov a výnosov podľa § 6 ods. 1 písm. a) opatrenia MF SR č. MF/16786/2007-31, čím zároveň porušil ustanovenie § 3 ods. 2 zákona o účtovníctve v nesprávnom období.

Opatrenie prijaté na odstránenie nedostatkov a na odstránenie príčin ich vzniku
     Dôsledne dodržiavať časové rozlíšenie nákladov a výnosov podľa § 6 ods. 1 písm. a) opatrenia MF SR č. MF/16786/2007–31  a vykonať opravu účtovania výnosov roka 2009 nesprávne účtovaných podľa dokladov OST-935/08 a OST-936/08. 
Termín: do 30. 6. 2009

	3. Nesprávnym účtovaním nákladov za geometrický plán, ktorý bol dodaný po uvedení stavby do užívania, do ceny obstarania dlhodobého hmotného majetku nedodržal kontrolovaný subjekt § 4 ods. 2 zákona o účtovníctve, keď nepostupoval podľa záväzných postupov účtovania určených v § 28 ods. 2 písm. f) opatrenia MF SR č. MF/16786/2007-31. V účtovnej závierke za rok 2008 bol o uvedenú čiastku nesprávne vykázaný majetok. Nesprávnym triedením výdavkov súvisiacich s obstaraním geometrického plánu v sume 15 000 Sk (497,90 €) v rozpore s ich vymedzením v § 1 ods. 4 opatrenia MF SR č. MF/010175/2004-42, ktorým sa ustanovuje druhová klasifikácia, organizačná klasifikácia a ekonomická klasifikácia rozpočtovej klasifikácie, porušil kontrolovaný subjekt § 4 ods. 4 zákona  č. 523/2004 Z. z.  

      Kontrolovaný subjekt tým, že neodúčtoval výdavky na nerealizovanú projektovú dokumentáciu na rekonštrukciu bytového domu na Tichej ulici 19, 21 v sume               1 130 500 Sk (37 525,72 €) z účtu 042 – Obstaranie dlhodobého majetku na ťarchu účtu 548 – Ostatné náklady na prevádzkovú činnosť, nepostupoval v súlade s ustanovením § 61 ods. 7 oparenia MF SR č.  MF/16786/2007–31, a tým zároveň porušil § 4 ods. 2 zákona o účtovníctve.  

Opatrenie prijaté na odstránenie nedostatkov a na odstránenie príčin ich vzniku
      Účtovné prípady súvisiace s účtovaním výdavkov geometrického plánu a zrušenej investície budú vysporiadané v účtovníctve podľa stanoviska MF SR, ktoré bolo vyžiadané listom sp. zn. Spr 292/09.
Termín: po zaslaní stanoviska MF SR do konca účtovného obdobia 2009

4. Kontrolovaný subjekt tým, že použil výdavky bežného rozpočtu v sume 5 215 Sk (173,11 €) na úhradu prác zimnej údržby komunikácií vo forme zásahu uhradené nad rámec zmluvy ZÚ/2008 s firmou Štefan Lechman – Country, porušil finančnú disciplínu podľa § 31 ods. 1 písm. b) zákona č. 523/2004 Z. z..

Opatrenie prijaté na odstránenie nedostatkov a na odstránenie príčin ich vzniku
Dôsledné dodržiavanie kontroly plnenia zmluvy o zimnej údržbe a úplnosti fakturácie. Vysporiadať nad rámec zmluvy vyplatenú sumu 5 215 Sk (173,11 €) s dodávateľom prác.
Termín: do 31. 8. 2009

5. Kontrolovaný subjekt tým, že nezabezpečil zistenie príčin prekračovania noriem spotreby PHL u služobných motorových vozidiel v značkovom servise v roku 2008 a stanovením interných noriem spotreby PHL nad rámec noriem uvedených v technickom preukaze niektorých služobných motorových vozidiel bez osvedčenia o spotrebe vydanom špecializovanou autorizovanou organizáciou  nepostupoval v súlade s čl. 12 ods. 8 služobného predpisu č. 83.

Opatrenie prijaté na odstránenie nedostatkov a na odstránenie príčin ich vzniku
Dôsledne dodržiavať čl. 12 ods. 8 služobného predpisu č. 83/2006 o používaní služobných motorových vozidiel a písomne novelizovať ustanovenie služobného predpisu č. 83/2006 týkajúce sa preukazovania spotreby PHL v nadväznosti na uplatnenie ustanovenia § 19 ods. 2 písm. 1) zákona  o dani z príjmov.  Nadspotrebu za rok 2008 zistenú NKÚ SR riešiť v zmysle služobného predpisu.
Termín: do 31. 7. 2009

    6. Účtovné záznamy kontrolovaného subjektu týkajúce sa dokladovania použitia prostriedkov na preventívne rehabilitácie neboli preukázateľné podľa § 32 ods. 1 zákona o účtovníctve, čím nebola zo strany kontrolovaného subjektu dodržaná povinnosť podľa § 8 ods. 1 zákona o účtovníctve viesť účtovníctvo preukázateľne. 

Opatrenie prijaté na odstránenie nedostatkov a na odstránenie príčin ich vzniku
Vypracovať interný postup pri objednávaní a kontrole fakturovanej čiastky preventívnych rehabilitáciách sudcov tak, aby pobyty boli objednávané len pre osobu sudcov, a nie pre sprevádzajúce osoby.
Termín: do 30. júna 2009

     7. Kontrolovaný subjekt tým, že neúčtoval stav zásob pohonných látok pri uzatváraní účtovných kníh roka 2008, porušil povinnosť viesť účtovníctvo správne,  čo bolo v rozpore s § 4 ods. 2 a § 8 ods. 1 zákona o účtovníctve v nadväznosti na nedodržanie postupov účtovania zásob uvedených v § 36 ods. 8 písm. b) opatrenia MF SR             č. MF/16786/2007-31.  
Opatrenie prijaté na odstránenie nedostatkov a na odstránenie príčin ich vzniku
Pri uzatváraní účtovných kníh zaviesť účtovanie stavu zásob pohonných látok    v zmysle § 4 ods. 2 zákona  o účtovníctve  a § 36 ods. 8 písm. b) opatrenia MF SR     č. MF/16786/2007-31, dodržiavať § 8 ods. 1 zákona  o účtovníctve  a písomne zmeniť služobný predpis na vykonávanie inventarizácie majetku tak, aby bola zabezpečená inventarizácia celého majetku vrátane materiálu a zásob.
Termín: stály 

8. Neuzatvorením dohôd o vykonaní práce najneskôr deň predo dňom začatia výkonu práce nedodržal kontrolovaný subjekt § 226 ods. 2 Zákonníka práce.

Opatrenie prijaté na odstránenie nedostatkov a na odstránenie príčin ich vzniku
Dôsledne dodržiavať § 226 ods. 2  Zákonníka práce  pri uzatváraní dohôd o vykonaní práce.
Termín: stály

  9. Kontrolovaný subjekt tým, že poskytol údaje platobnej karty Kancelárie k hotovostnému účtu pre účely rezervácie hotelového ubytovania v zahraničí, umožnil realizovať úhradu 100 % zálohy za ubytovanie poskytnuté v januári 2009 v prospech zahraničného hotela bez odsúhlasenia platby, čím porušil § 19 ods. 4 zákona               č. 523/2004 Z. z.

Opatrenie prijaté na odstránenie nedostatkov a na odstránenie príčin ich vzniku:
   Pri  zahraničných  služobných  cestách dôsledne dodržiavať § 19 ods. 4 zákona           č. 523/2004 Z. z. 
Termín: stály

  10. Kontrolovaný subjekt porušil § 32 ods. 1 zákona o účtovníctve tým, že súpisy prác a dodávok vyfaktúrovaných na príslušnej stavbe neboli vecne správne a nezohľadňovali vo vybraných položkách skutočný stav a  účtovné záznamy týkajúce sa dokladovania realizácie stavby  neboli preukázateľné. 

Opatrenie prijaté na odstránenie nedostatkov a na odstránenie príčin ich vzniku
        Upozorniť stavebný dozor (zabezpečený dodávateľským spôsobom) na skutočnosť, že všetky zmeny pri realizácii stavebných prác oproti príslušnému projektu a ZOD je nutné riešiť formou dodatkov.
Termín: stály
 
11. Neurčenie predpokladanej hodnoty zákazky v čase začatia postupu zadávania podprahovej zákazky vo zverejnených výzvach na predkladanie ponúk nebolo v súlade s § 99 ods. 1 písm. a) zákona o verejnom obstarávaní v nadväznosti na § 5 ods. 1  uvedeného zákona. 

Opatrenie prijaté na odstránenie nedostatkov a na odstránenie príčin ich vzniku
Upozorniť osobu spôsobilú  na  verejné   obstarávanie (zabezpečenú dodávateľským spôsobom) na skutočnosť, že je potrebné určovať predpokladanú hodnotu zákazky v čase začatia postupu zadávania  podprahovej zákazky.
Termín: stály

12. Kontrolovaný subjekt tým, že nevykonal opravu účtovných záznamov predpísaným spôsobom, nedodržal § 34 ods. 1 a 2 zákona o účtovníctve. 

Opatrenie prijaté na odstránenie nedostatkov a na odstránenie príčin ich vzniku
      Dôsledne dodržiavať opravu účtovných dokladov v súlade  § 34 ods. 1 a 2 zákona  o účtovníctve.
Termín: stály
 
13. Kontrolovaný subjekt stanoveným postupom zadávania zákaziek s nízkou hodnotou bez vykonávania prieskumu trhu do výšky neadekvátne stanovených finančných limitov nezabezpečil transparentné a konkurenčné prostredie pre bezproblémové vymedzenie predmetu zákazky. Tento postup nebol plne v súlade s § 9 ods. 2 zákona o verejnom obstarávaní.
 
Opatrenie prijaté na odstránenie nedostatkov a na odstránenie príčin ich vzniku
Vydať dodatok k služobnému predpisu č. 69 o znížení limitov na vykonávanie prieskumu trhu pri zadávaní zákaziek s nízkou hodnotou.
Termín: do 30. júna 2009   

14. Kontrolou vypočítaný odpis dlhodobého majetku v porovnaní s odpismi uvedenými na inventárnych kartách a vypočítanými pomocou aplikačného programového vybavenia vykazovali rozdiely. 

Opatrenie prijaté na odstránenie nedostatkov a na odstránenie príčin ich vzniku
     Vykonať zmeny v aplikačnom programovom vybavení na vedenie evidencie majetku tak, aby výpočet odpisov a spôsob zaokrúhľovania bol v súlade so záväznými postupmi účtovania podľa opatrenia MF SR č. MF/16786/2007-31 a predpismi MF SR súvisiacimi so zavedením meny € v Slovenskej republike.
Termín: do 31. 8. 2009
     
15. Dokumentácia z následných interných kontrol nebola kompletná, čím bol porušený  
      § 22, § 21, § 17 písm. h) a k) zákona č. 502/2001 Z. z. o finančnej kontrole. 

Opatrenie prijaté na odstránenie nedostatkov a na odstránenie príčin ich vzniku
      Dokumentáciu z vykonaných vnútorných kontrol spracovávať v súlade s § 22,  § 21    a § 17 písm. h) a k)  zákona č. 502/2001 Z. z. 
Termín: stály

1.8	 Zhodnotenie majetkovej pozície kapitoly

Kancelária má v správe majetok štátu v obstarávacej  hodnote v sume              10 376 461,91 €, po korekciách v sume 2 988 399,88 € je  hodnota  majetku                   7 388 062,03 €. Kancelária využíva majetok v súlade s činnosťou, na ktorú bola zriadená.  

V priebehu roka 2009 bol v zmysle § 14 zákona Národnej rady Slovenskej republiky č. 278/1993 Z. z. o správe majetku štátu v znení neskorších predpisov (ďalej len „zákon o správe majetku štátu“) v Kancelárii fyzicky zlikvidovaný neupotrebiteľný dlhodobý majetok, ktorý pre svoje úplné opotrebenie, poškodenie, zrejmú zastaralosť alebo nehospodárnosť v prevádzke už nemôže slúžiť svojmu účelu alebo určeniu, v celkovej sume 141 213,80 €.

Zároveň bol počas roka 2009 v zmysle § 8 ods. 1 zákona o správe majetku štátu bezodplatne prevedený prebytočný majetok štátu v správe Kancelárie v sume             32 976,10 €.

Inventarizáciou pohľadávok a záväzkov k 31. 12. 2009 bolo zistené, že všetky pohľadávky a záväzky sú splatné do 1 roka. 

1.9  Majetkové účasti v obchodných spoločnostiach
       
       Nevyskytuje sa.

1.10 Príspevkové organizácie v pôsobnosti kapitoly

        Nevyskytuje sa.

        Z rozboru jednotlivých častí správy o hospodárení kapitoly vyplýva, že rozpočtové prostriedky boli využívané účelne, hospodárne a efektívne na zabezpečenie náročných úloh, ktoré Kancelária v roku 2009 plnila.

                                                                                                                                Tabuľka č. 4
                                                                                                                                Strana 1 

                                        Záväzné ukazovatele rozpočtovej kapitoly
                                                                 na rok 2009

Číslo a názov rozpočtovej kapitoly: 05 Kancelária Ústavného súdu SR                            v €                   

Schválený rozpočet

Upravený
rozpočet

Skutočnosť k 31. 12. 2009

% 
k schválenému rozpočtu

% 
k upravenému rozpočtu

Príjmy | 19 916 | 19 916 | 19 460,37 | 97,71 | 97,71
Výdavky celkom | 5 668 660 | 4 438 452 | 4 438 412,31 | 78,29 | 99,99
Mzdy | 1 776 704 | 1 845 711 | 1 845 710,08 | 103,88 | 100,00
Kapitálové výdavky | 2 540 995 | 1 045 980 | 1 045 962,98 | 41,16 | 100,00

                                                                                                                                Tabuľka č. 4
                                                                                                                                Strana 2 

                                                               Limit
                                                    počtu zamestnancov, 
               miezd, platov, služobných príjmov a ostatných osobných vyrovnaní
                                                            na rok 2009

Číslo a názov rozpočtovej kapitoly: 05 Kancelária Ústavného súdu SR                         v  €

Schválený 
rozpočet

Upravený
rozpočet

Skutočnosť 
k 31.12. 2009

% 
k schválenému rozpočtu

% 
k upravenému rozpočtu

Počet zamestnancov rozpočtových organizácií podľa prílohy č. 1 k uzneseniu vlády SR č. 717 z 15. októbra 2008 | 89 | 89 | 76 | 85,39 | 85,39

z toho: 
počet zamestnancov ústredného orgánu

89

89

76

85,39

85,39

Mzdy, platy, služobné príjmy a ostatné osobné vyrovnania aparátu ústredného orgánu | 1 776 704 | 1 845 711 | 1 845 710,08 | 103,88 | 100,00

                                                                                                                             

                                                                                                                              Príloha č. 1

      Kancelária Ústavného súdu Slovenskej republiky nemá vo svojej pôsobnosti žiadne rozpočtové ani príspevkové organizácie.